AlexejDobrolubov/national_council_slovak_2010 huggingface dataset:
15. schôdza NR SR - 6.deň - B. popoludní 1. záznam
Dátum: 2024-06-19
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

79. Ďakujem veľmi pekne, pani kolegyňa. Máte absolútne súhlas, môj súhlas, pretože tá komunikácia, ktorá tu je, tak sa zameriava zo strany vládnej koalície čisto len ako keby na nejaké vyjadrenia terajšej opozície, ako keby tí, ktorí to hovoria, že za to môže opozícia, že za to môžu vládne médiá alebo niečo podobné, ako oni boli čistí a svätí. Ako keby neboli schopní priznať, že naozaj špičkujú takisto. Že šíria rôzne konšpirácie, rôzne dezinformácie, napríklad ako dnes poobede sme sa dozvedeli, že pandémia tu nebola. Čiže sú to strašné veci, ktorým my musíme čeliť a s ktorými sa musíme nejakým spôsobom vysporiadávať, takže ja by som nejaký ten zmier aj nejakú diskusiu privítal. Ale pred tým, ako mal prísť tento zákon, takisto mala byť diskusia. A mali by sme si povedať, počúvajte, tak začnime si to nejakým spôsobom rámcovať. Budeme sa tu takto hejtovať, budeme tu takto šíriť bludy, alebo sa začneme správať normálne a vnímať to, že tu máme zodpovednosť voči tomuto štátu. A tá zodpovednosť začína u toho, že sa zodpovedne postavíme k tomu, aká situácia reálne je, zoberieme nejaké informácie, nejaké fakty, ktoré nám budú predložené odborníkmi, analytikmi napríklad Národným bezpečnostným analytickým centrom, vyhodnotiť a povedať, počúvajte, tu máme nedostatky a tak ďalej, poďme to riešiť. Takisto by som očakával, že opatrenia, ktoré sa týkajú napríklad ÚOÚČ alebo podobne, tak ja proste čakám na vyšetrovanie, či nepochybili, na koniec vyšetrovania tohto atentátu, aby nedochádzalo k dezinterpretáciám a podobné záležitosti. A potom by sme mali urobiť ďalší krok. Nemôžme proste hovoriť, že tento človek bol politický aktivista, opozičný, hodiť to všetko na opozíciu a potom si spraviť lex atentát, kde dáme premiérovi rentu, lebo on si to zaslúži. Toto nie je riešenie tejto situácie. Ďakujem.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

34. Ďakujem. Aj ďakujem, Mária, za zhodnotenie tejto situácie a v podstate opätovné potvrdenie o tom, že sú pochybnosti, prečo tento návrh zákona by mal byť v skrátenom legislatívnom konaní. My totižto nevieme, prečo vládna koalícia navrhuje práve tieto opatrenia, ako sú platové podmienky, ako sú ďalšie kompetencie pre guvernéra Národnej banky a prečo má mať aj kadekto ochranku, aj na Ústavnom súde, aj sídlo Ústavného súdu, aj bydlisko, kde býva predseda Ústavného súdu. Na základe čoho sa rozhodli? Pretože ja by som považoval za úplne prirodzené, keby v celej tejto situácii, ktorú tu máme, a tomuto návrhu zákona predbiehali nejaké iné aktivity, napríklad by sme mali nejaké rokovanie, neviem, branno-bezpečnostného výboru, kde by bolo zhodnotenie policajného prezidenta, a možno nejaký zástupca ÚOČ, v akej situácii, v akom stave je Policajný zbor, Úrad na ochranu ústavných činiteľov, koľko ich má, či sú dostat... či ich je dostatok, či sú dobre zaplatení, aký majú výcvik a tak ďalej a tak ďalej a tak ďalej. Toto sú úplne základné kroky, ktoré mali byť urobené ako prvé. Na základe toho potom by mal... som očakával aj nejakú správu, ja neviem, napríklad Slovenskej informačnej služby alebo už niekoho, kohokoľvek, ministerstva vnútra, o tom, aká situácia, spoločenská situácia je na Slovensku, ako sme polarizovaní, ako to vyzerá na sociálnych sieťach, kto tam najviac toho vrieska, kto robí tam rôzne aktivity na sociálnych sieťach, ktoré polarizujú túto spoločnosť a tak ďalej a tak ďalej. Až na základe toho potom by sme si mohli sadnúť, okrúhly stôl, a baviť sa, počúvajte, sú tu takéto a takéto opatrenia, máme nejaký legislatívny audit, porozprávajme sa, tu máme nejaké nedostatky, poďme sa im venovať ... (Prerušenie vystúpenia časomerom.)
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

22. Pani kolegyňa, nechajte ma, prosím vás, tam si vyleštite guľu tam nejakú, proste len sa starajte o seba, nie o mňa. Čo sa týka toho, tak ste presne poukázali práve na tie, na tie nedostatky, ktoré tam jednoducho sú, že tie články, ktoré sú tam, nespĺňajú dôvod na skrátené legislatívne konanie, pretože predsa len ja neviem pochopiť, prečo by sme mali v skrátenom legislatívnom konaní riešiť rentu, a či naozaj tá renta je to zásadné, ktoré, či už sme si tu, už to aj zaznelo, či naozaj zlepší bezpečnostnú situáciu premiéra alebo iných predstaviteľov, hlavných štátnych predstaviteľov, ale máme tu aj iné detaily a chuťovky, ako napríklad dávať skrytú možnosť guvernérovi NBS-ky a ministrovi financií požiadať ministra vnútra o vyšetrovanie daňových únikov a nezákonných finančných operácií. Čiže toto spĺňa náležitosť na skrátené legislatívne konanie, v tomto rozmere ako lex atentát , akú to má súvislosť s lex atentátom ? Čiže tých náležitostí je tam stále viac a viac, ktoré ja nevidím, že spĺňajú to SLK alebo riešenie bývania pre najvyšších ústavných činiteľov. To je niečo, čo aj teraz sa rieši, že sa, v podstate máme na to predpisy, len jednoducho to musíme nejako doupravovať. A nemohlo to byť v normálnom, riadnom legislatívnom procese?
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

20. Ďakujem veľmi pekne, pán predsedajúci. Nadviažem na kolegyňu, ktorá spochybňovala to, že či naozaj je potrebné tento návrh zákona. (Reakcia z pléna.) Ja hovorím na pani kolegyňu Mesterovú, nie na vás. (Povedané so smiechom. Prerušenie vystúpenia predsedajúcim.) Šimečka, Michal, podpredseda NR SR 21. Nielenže môže, ale aj musí na pani kolegyňu Mesterovú. (Povedané so smiechom. Reakcia z pléna.)
12. schôdza NR SR - 12. deň - A. dopoludnia
Dátum: 2024-05-07
Poslanec: Krúpa, Juraj (SaS)
Druh vystúpenia: Vystúpenie v rozprave

80. Ďakujem veľmi pekne. To, čo tu v poslednej dobe zažívame, je naozaj hanba zo strany vládnej koalície. Akonáhle príde na takéto pálčivé témy, tak buď vie šíriť hoaxy, alebo sa nevie vyjadriť. Ja som čakal, že aspoň niekto z týchto vládnych poslancov bude vedieť povedať aspoň niečo k tejto téme, sa bude vedieť vyjadriť nejako k tomu, čo sa deje na Ukrajine a čo tam pácha Ruská federácia. Tu nejde, len o to, že to je vojna a že tam zomierajú ľudia, ale že akým spôsobom sa tam porušujú medzinárodné práva. Sú tam unášané deti. Sú tam znásilňované ženy. Toto s vami vôbec nepohne! Nič! Ste obyčajní stláčači gombíkov. Je to úbohosť. Ďakujem.
12. schôdza NR SR - 12. deň - A. dopoludnia
Dátum: 2024-05-07
Poslanec: Krúpa, Juraj (SaS)
Druh vystúpenia: Vystúpenie

74. Ďakujem veľmi pekne, pán predsedajúci. Po dvoch rokoch ničivej agresie Ruskej federácie voči Ukrajine dôrazne a opätovne odsudzujeme alebo mali by sme odsúdiť ničím nevyprovokovanú a neodôvodnenú a neoprávnenú vojnu Ruskej federácie voči Ukrajine. Predpokladám, že toto uznesenie by aj v kontexte vyjadrení aj vládnej garnitúry, ktorá tvrdí, že tu dochádza k porušovaniu medzinárodného práva, nemal byť problém. Bohužiaľ, tento bod sme podali teda ešte niekedy vo februári, ale dostal sa na rad až teraz, napriek tomu si myslím, že jeho aktuálnosť je naďalej namieste, aby sa k tomu vyjadrila Národná rada. Týmto ukončím teraz úvodné slovo a hlásim sa ako prvý do rozpravy. Ďakujem
3. schôdza NR SR - 5.deň - A. dopoludnia
Dátum: 2023-11-22
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

86. Ďakujem pekne aj za slovo, aj za faktické poznámky. Len vecne k pánovi poslancovi Ferenčákovi. Nebol som ani rok na ministerstve, neplakal som ja, ale plakali klinici, ktorí prišli na úrad vlády. Za ten rok sme sa naozaj pasovali s najťažšou pandémiou za posledných sto rokov. Štartovali sme procesy, ktoré na ministerstve vôbec nefungovali, pretože nikto nevedel, čo nás čaká. Boli sme jedna z najrýchlejšie očkujúcich krajín v Európe. Pohybovali sme sa od 2. do 7. miesta počas môjho mandátu a pritom logistika očkovania bola extrémne náročná. Takisto sme počas prvého roku naštartovali všetky reformy, ktoré sa za tri a pol roka udiali, robili to moje tímy. Nejdem to všetko menovať, reforma dlhodobo chorých, reforma optimálnej sieti nemocníc, vybavili sme cez plán obnovy 1,5 miliardy eur pre slovenské zdravotníctvo, implementovali sme stovky miliónov eur z eurofondov počas covidu, ale aj cez neho cez IROP. Naozaj urobili sme to za ten rok, čo sme vedeli spraviť, a súhlasím s tým, že vždycky sa dá urobiť viac, ale ja si za svojou prácou stojím. Ďakujem pekne. (Potlesk.)
3. schôdza NR SR - 5.deň - A. dopoludnia
Dátum: 2023-11-22
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

36. Ďakujem pekne za faktické. Kolegovia zo SaS-ky, sklamali ste ma, len také útoky, ale vôbec ste sa nevyjadrili k meritu veci, čo som povedal. Nejaký systém. Podrobný postup zdravotnej poisťovne poskytovateľa zdravotnej starostlivosti pri vedení zoznamu čakajúcich poistencov, formu, vzory výkazov a štruktúru výkazov v elektronickej podobe zverejňuje ministerstvo zdravotníctva na svojom webovom sídle. Ja tam nevidím nejakú podmienku, že minister, alebo minister by to nikdy nerobil, samozrejme, alebo NCZI, alebo niekto, že musí vytvoriť nejaký elektronický systém. Však poisťovne majú peniaze všetkých nás, platíme zdravotnú daň, majú si vytvoriť systém, aký im bude vyhovovať, majú sa dohodnúť s poskytovateľmi, nastaviť si zmluvy tak, aby to fungovalo. Čo robili dva roky? Ďakujem ináč za ostatné pripomienky a ja dúfam, že táto snemovňa sa spamätá a že toto právo pacientom, ktoré mohli od 1. 1. mať, im neuprie. Ďakujem.
3.schôdza NR SR - 3.deň - B.popoludní
Dátum: 2023-11-16
Poslanec: Krajčí, Marek (SLOVENSKO)
Druh vystúpenia: Vystúpenie s faktickou poznámkou

161. Ďakujem za všetky faktické. Najskôr trošku ešte doplnenie k tomu, čo hovoril Tomáš Szalay. Stretol som sa s pánom Sabolom, všetko sme si vyjasnili, mal som na stole obrovské množstvo sťažností ľudí, ktorí hovorili, že neveria, že príde niekedy minister, ktorý by sa s týmto človekom porátal. Ja som to urobil, samozrejme mi následne potom pán Sabol spolu so Zajacom Rudolfom a ostatnými odpílili jednu nohu na stoličke. Videl som to, ale stojím si za tým. A to, ako on sa rozhodol vyriešiť to, že musel odísť z pozície, čo bolo podľa mňa úplne regulérna možnosť každého ministra, tak si myslím, že nie je správne a takto ospravedlňovať kroky štátu sa mi zdá úplne čudné. Takisto čo sa týka tých ziskov Penty, súhlasím, mrzí ma to, bolo za ministra Lengvarského a, a tých ľudí, ktorí tam prišli. Najmä, najmä, samozrejme to dali niektorým laboratóriám, žiaľ, dialo sa to. Netvrdím, že to tak nie je, ale zoberte si, čo sme my Pente spravili. Zarezali sme im zisky z jej poisťovne na jedno percento. Dofinancovávali sme naozaj drancovanú Všeobecnú poisťovňu, aby z toho nemali zbytočné peniaze naviac, súkromníci, ktorí ich v tom roku ani nepotrebovali a tak ďalej a tak ďalej. Pozrite sa na naše skutky a potom pochopíte, že tá vaša poznámka bola úplne od veci. Ďakujem pekne. (Potlesk.)
6. schôdza NR SR - 5.deň - B. popoludní
Dátum: 2023-12-13
Poslanec: Kišš, Štefan (PS)
Druh vystúpenia: Vystúpenie s faktickou poznámkou

163. Ďakujem pekne. Som rád, že sme opäť pri zdravotníctve, druhá najväčšia rozpočtová položka za 8 miliárd v rozpočte. Aj IT-čko bolo fajn, naňho dávame 600 miliónov, teda viac ako desaťkrát viac. Ja som za to, aby sme sa o zdravotníctve rozprávali o desaťkrát viac ako o IT-čku. Ale teda tá diskusia asi bude krátka vzhľadom na to, že v rozpočte dnes vidíme jednu stranu o zdravotníctve. Z hľadiska efektivity alebo hodnoty za peniaze, ak chcete, je, sú mimochodom oboje, aj IT-čko asi a zdravotníctvo, možno naj, naj, najlepšie dva sektory z hľadiska neefektivity. Tak keď, keď sa pozrieme pri zdravotníctve, aké dosahujeme výsledky, naj, najčastejšie sa krajiny OECD porovnávajú tzv. odvrátiteľnými úmrtiami, a tie sú teda strašidelnou štatistikou. Kým zlepšením prevencie na úroveň Česka by sme, by sme totižto dokázali zachrániť 2 700 životov, ak by sme sa zlepšili na úroveň napríklad Rakúska, tak by to bolo 4 400 životov ročne. A čísla toho, samozrejme, znesú veľa, poviete si. Rozprávame sa však o tisícoch ľuďoch, ktorí sú niekoho rodičmi, manželmi, partnermi alebo deťmi a kvôli nášmu nekvalitnému zdravotníctvu ešte mohli žiť. Zdôrazňujem, že toto, toto, toto porovnanie, ktoré som teraz povedal, abstrahuje od covidu. To sú, to sú, to sú čísla, ktoré boli známe pred covidom, resp. samotná debata o covide je, je ešte separátna. No a keď, keď vládnete v krajine dvanásť rokov, tak už to veľmi ťažko obídete a zvalíte, zvalíte na niekoho iného. Jednoducho, toto, toto je jednou z vizitiek Ficových vlád SMER-u. (Potlesk.)
6. schôdza NR SR - 5.deň - B. popoludní
Dátum: 2023-12-13
Poslanec: Kišš, Štefan (PS)
Druh vystúpenia: Vystúpenie s faktickou poznámkou

51. Ďakujem pekne. Pán poslanec Sulík správne pomenoval jeden z tých problémov, ktoré celý balíček, ten lex konsolidácia, potom rozpočet a hovorili sme tu aj o PVV, čo tento balíček neobsahuje, a to, a to je podpora rastu, podpora ekonomiky, tvorby pracovných miest. Najlepší spôsob, ako, ako ho zlepšiť, je nie rozdeľovať existujúce zdroje, prehadzovať z jedného vrecka do druhého to, čo, to, čo robí tento balíček, ale vytvárať nové zdroje a zväčšovať ten ekonomický koláč. Potom optimalizovať výdavky, ideálne hodnotou za peniaze úplne všade, vo všetkom, čo štát robí. Až v poslednom rade, a takéto masívne konsolidácie asi do istej miery vyžaduje zvyšovať tie dane, ktoré sú čo najmenej teda škodlivé ekonomickému rastu aj, aj vôbec teda tvorbe pracovných miest a podobne. A čo robí táto vláda? Ide úplne v opačnom poradí, zvyšuje dane, tie, ktoré by nemala zvyšovať alebo teda zvyšovať v poslednom rade, to zdaňovanie práce, nezaoberá sa tými "menej škodlivými daňami", ktoré by mohli priniesť stabilný príjem do rozpočtu a menej oslabiť ekonomický rast. Výdavkami sa nevenuje skoro, skoro vôbec. Skôr také symbolické opatrenie, že 5 % na prevádzke štátu, tak po tých rokoch až dekádach takého rozbujnenia štátnej správy, myslím si, že tuto existuje oveľa oveľa väčší priestor. No a zatiaľ sme, aspoň teda neevidujem, sme nezachytili nejaké opodstatnejšie opatrenie, ktorým by chceli zlepšovať ekonomický rast. Podporu podnikania, inovácií a podobne. Chcel som sa dotknúť niektorými z týchto opatrení, ale na to bude čas inokedy, nie v tejto faktickej. Ďakujem pekne.
6. schôdza NR SR - 5.deň - B. popoludní
Dátum: 2023-12-13
Poslanec: Kišš, Štefan (PS)
Druh vystúpenia: Vystúpenie s faktickou poznámkou

31. Ďakujem pekne. Ďakujem za vystúpenie, pán poslanec Hlina. Ja som, čo sa týka tej správy toho nášho štátu, ja už minule som vo faktickej hovoril o tom, ako si vláda v lex konsolidácia dala jednu položku, 20 miliónov eur, na to, ako bude teda financovať svoje výjazdové rokovania, tak medzitým som sa pozrel ešte na to, že ako rozdelila doteraz, teda v rôzne vlády SMER-u, financie obciam, tak taká zaujímavosť, že deväť z desiatich obcí, ktoré, kde sú starostovia nominanti koaličných strán, dostali takúto dotáciu. A tam, kde nie sú, tak len tri z desiatich dostali dotáciu vlády. My sa budeme pozorne pozerať, ako budete rozdeľovať tých 20 miliónov. A iste, regióny si zaslúžia svoju dotáciu, svoje peniaze, ale bude veľmi dôležité, akým, akým spôsobom ich budete prerozdeľovať. A ešte druhej veci som sa chcel dotknúť o tom, ktorá, ktorá tuto pri konsolidácii neodznela, a budeme sa jej venovať viacej už čoskoro, je to smutné hodnotenie agentúry Fitch, ktorá nám znížila rating, tak neviem, kto z vás ste čítali to hodnotenie, najmä teda páni v koalícii, ale medzi zdôvodnením, teda okrem, okrem prvej vety, že si agentúra prečítala konsolidačný balíček a vydala toto hodnotenie, tak sa venuje v celom odseku kvalite inštitúcií a právneho štátu. Medzi dôvodmi, prečo máme dnes nízky rating, je útok vlády na nezávislé inštitúcie a vôbec na právny štát na Slovensku.
6. schôdza NR SR - 5. deň - A. dopoludnia
Dátum: 2023-12-13
Poslanec: Kišš, Štefan (PS)
Druh vystúpenia: Vystúpenie s faktickou poznámkou

94. Ďakujem. Myslel som, že idem až druhý v poradí po pánovi Vašečkovi, ale dobre. Ako som vravel ráno, konečne o zdravotníctve, len teda mi prepadol hlas, keďže som bol na európskom výbore, kde mal rokovať výbor, ale nakoniec tá rozprava bola veľmi zvláštna. Poviem vám jeden príbeh o zdravotníctve. Všetci, všetci máme asi radi, keď vonku svieti slnko viacej, ako keď prší, je zamračené, hmla, a do rozpočtového procesu sme sa snažili, keď som bol na, na ministerstve financií, vniesť viacej svetla, viac transparentnosti. Od roku 2016 ste si mohli v hlavnej knihe, ktorú, ktorú budeme mať čoskoro tuto aj pléne, prečítať aspoň základný príbeh o zdravotníctve, koľko peňazí ide na nemocnice, ambulancie, prevenciu a tak ďalej. Verejnosť, hocikto si mohol prečítať niečo o zdravotníctve v najdôležitejšom zákone a teda jeho sprievodnom dokumente roka, ktorý, ktorý plénum schvaľuje. Dnes sa v hlavnej knihe dozviete asi tak, koľko, jednu tabuľku plus nejaké dva-tri odseky textu, ktoré opisujú tu čísla z tej tabuľky, dokopy jednu stranu, v princípe sa tam nedozviete nič okrem, okrem dvoch, troch headlinových čísel. Z hľadiska transparentnosti informácií v rozpočte sme sa posunuli o osem rokov dozadu a, samozrejme, pán minister nám povie, že na to nebol čas, že sa to nestíhalo, zrýchlený režim a tak ďalej a akože si máme na takýto režim zvyknúť. Ja si na takéto zvyknúť neviem.
6. schôdza NR SR - 5. deň - A. dopoludnia
Dátum: 2023-12-13
Poslanec: Kišš, Štefan (PS)
Druh vystúpenia: Vystúpenie s faktickou poznámkou

60. Ďakujem pekne. Pán poslanec hovoril v rozprave o Sociálnej poisťovni, to je najväčšia výdavková položka štátneho rozpočtu, pretože sú v nej všetky starobné dôchodky. Mňa fascinuje táto diskusia o II. pilieri. Prosím vás, dajte pokoj našim úsporám a všetkých sporiteľov, ktorí tam majú svoje peniaze. Ja nemám najmenší dôvod tuto zastávať DSS-ky alebo obhajovať, obhajovať ich, ich biznis stratégie, ale aby bolo jasné. Za úbohé, úbohú výkonnosť II. piliera môžu v prvom rade kroky vlády SMER-u, teda všetkých troch, a ak, tak potom v druhom rade DSS-ky, môžeme sa baviť o poplatkoch, môžme sa baviť o ich nastaveniach, o ich výkonnosti. Ale v prvom rade sú to, sú to tri vlády SMER-u a štvrtá pokračuje v tomto veľmi nemilom trende. A ja som v rozprave hovoril o tých 130 eurách, ktoré ste, ktorými ste nám znížili naše dôchodky, tak kolega Krajčí sa ma pýtal, že koľko je to, koľko je to v celkovej sume. Tak v celkovej sume je to 5 miliárd, ktoré sú v II. pilieri, menej peňazí, ktoré sme mohli mať my na svojich dôchodkoch. A takisto včera sa tu, včera sa tu komunikoval taký jeden hoax, že keď sa presunie, presunú peniaze z II. piliera do Sociálnej poisťovne, tak budú vyššie dôchodky zo Sociálnej poisťovne. Takto to nefunguje. Keď presuniete z II. piliera do prvého, tak získate, získate síce cash na niečo, možno na trináste dôchodky, to áno, teda dnes, ale nezvýšia sa tým tie dôchodky, ktoré idú zo Sociálnej poisťovne, či už súč... (Prerušenie vystúpenia časomerom.)
6. schôdza NR SR - 4.deň - B. popoludní
Dátum: 2023-12-12
Poslanec: Kišš, Štefan (PS)
Druh vystúpenia: Vystúpenie s faktickou poznámkou

154. Ďakujem pekne. Ja by som sa dotkol jednej veci, ktorú, Marián, si tiež spomínal v tom prejave, je to jedna taká malá položka v tom celom balíčku, ktorý tam vidíme za 20 miliónikov, kde si vláda legalizuje výjazdové rokovania, na ktorých legálne bude uplácať svojich občanov na svoj vlastný politický marketing. Celkom zaujimavé a podľa mňa to aj, aj ilustruje tú mentalitu, ktorej sa dnes štvrtá Ficová vláda nachádza, kedy už odhodili akékoľvek zábrany. Výjazdové vlády sme videli aj, aj v minulosti, aj sme videli tú, tie také rôzne divadlá, kedy, kedy prezentoval, koľko pomôže konkrétnym občanom, v konkrétnom meste, ale to nie sú peniaze strany SMER alebo akejkoľvek politickej strany, ale to sú peniaze nás všetkých. Aj teraz, teraz, teraz, samozrejme, bude tá reakcia, veď, veď treba pomôcť v regiónoch. Tak, samozrejme, treba, na to máme, na to máme rozpočty samospráv. Jednak a jednak, ak teda potrebujú nejaké nejaké peniaze navyše, čo teda je, samozrejme, úplne normálna diskusia. Tak sa o tom bavte, ale prečo to robíme takýmito, takýmito krokmi, tak to nevieme, resp. vieme. Vláda si, vláda jednoducho takýmto spôsobom chce aj kupovať občanov. A mimochodom tie predchádzajúce výjazdové vlády je to zdokumentované, dá sa, dá sa to nájsť na webe. Ekonóm a neskôr poslanec Národnej rady Miroslav Beblavý svojho času ukázal, ako výjazdové rokovania vlády prispievajú k zlepšeniu nezamestnanosti a iných sociálnych indikátorov v tých konkrétnych okresoch, kde zasadala vláda. Skúste uhádnuť asi aký bol výsledok? Veľmi ľahko sa dá sa dá vygoogliť. Tie... (Prerušenie vystúpenia časomerom.)
6. schôdza NR SR - 4.deň - B. popoludní
Dátum: 2023-12-12
Poslanec: Kišš, Štefan (PS)
Druh vystúpenia: Vystúpenie s faktickou poznámkou

125. Ďakujem pekne. Sa zmenilo poradie tých faktických poznámok. Neviem prečo, Nevadí mi to, len nás to zaujalo tuto. Každopádne, pán poslanec Matovič, nerobte to isté, čo robia oni. Prezentujte dáta úplne korektne a to v tom, že veď povedzte, že aj rok ´23 je váš rozpočet. Veď koniec-koncov ste ho pripravovali ako minister financií. Taký deficit ste stanovili na, na vláde, ktorej ste boli súčasťou. Hlavným dôvodom, prečo ten deficit z roku ´22 vyšiel takto mimoriadne nízko oproti očakávaniam alebo oproti rozpočtu a naopak ´23 vyšla o niečo horšie, alebo, alebo teda nevyšla lepšie, ako, ako boli očakávania. Bola predsa inflácia a energopomoc a nedočerpané investície a eurofondy. Veľmi dobre to viete, tak ja navrhujem prezentovať tieto čísla korektne a dobrá správa pre vás je, že aj tak vám to vyjde, pretože keď si zrátate tieto štyri roky, aj deficity naše oproti napríklad Európskej únii, tak sme ako krajina hospodárili o niečo lepšie ako priemer EÚ. No ale, ale čo je teda podstatné, nie aby sme sa my tuná medzi sebou v opozícii vybíjali, koalícia tieto dáta neprezentuje tak, ako, ako by mala. Jednoducho stále opakuje a, a evidentne aj naďalej bude a my to, a ja to budem zase naopak opakovať tiež, že tá situácia, do ktorej nás, v ktorej máme dnes verejné financie, tak do nej nás dostala tá predchádzajúca vláda Roberta Fica 2016-2020, ktorá hospodárila ako siedma najhoršia krajina v Európskej únii. Ďakujem.
6. schôdza NR SR - 4.deň - B. popoludní
Dátum: 2023-12-12
Poslanec: Kišš, Štefan (PS)
Druh vystúpenia: Vystúpenie s faktickou poznámkou

58. Ďakujem pekne. Ja by som tiež chcel veľmi oceniť prístup pána ministra, že vystúpil v rozprave a naozaj odpovedal možno aj na všetky podnety a otázky, ktoré tu odzneli. To by som chcel naozaj bez irónie oceniť. A čo ale nemôžem oceniť, je ten prístup, podobne ako jeho šéf Robert Fico aplikuje pri takýchto diskusiách, a to sú výhovorky. Ja rozumiem, že ľahšie sa vystupuje na vašich vlastných fórach, kde mate svojich fanúšikov, ale tuto kladieme naozajstné otázky a ja si už tak trochu pripadám pomaly ako taká cvičená opica, za každým keď tu vystupujem, tak vysvetľujem na dátach, kto môže za situáciu vo verejných financiách, do ktorej sme sa dostali a bola to primárne do veľkej miery vláda Roberta Fica a Petra Pellegriniho, ktorej bol pán Kamenický súčasťou v rokoch 2016 až 2020. Pán Matovič si tiež trochu skresľuje tie štatistiky vo svoj prospech tým, že nekomunikuje aj deficit z roku 2023, ktorý tiež teda ako rozpočet ako minister financií pripravoval, ale, ale podstatné je, že síce minulá vláda nejako zásadne celkove celkovú udržateľnosť verejných financií nezhoršila, ale do situácie, kde sa, kde sa nachádza dnes, ste ju dostali vy. A tak trochu ma prekvapuje ten naratív, ktorý používate, že je tu nejaký Titanic a pán minister nás ako keby tak pripravuje na tú, ten najhorší scenár, ktorý môže nastať. A pán minister pri tom, pri tom kormidle ste vy. A vy ho máte v rukách, smerujeme k tomuto ľadovcu, ale tú trajektóriu ešte môžte zmeniť, tak to prosím vás, v mene všetkých občanov ešte urobte. Ďakujem pekne.